Vincent Priessnitz (abo "Vincenz Prießnitz", rodz. 4 października 1799 we Gräfenbergu (terozki przedmieście Jesynika), um. 28 listopada 1851) – jedyn ze tworzicielōw hydroterapije. Urodźōł sie we bauerskij familiji. Jak bōł 16 rokōw stary, wpod pod zafolowany drabiniok a połōmoł sie ziobra. Mioł ajnfal, co pōmōc mu mōgōm roztomajte zabiygi ze użyciym zimnyj wody. We 1820 zdołoł sam sie wykuryrować ze niymoce. Niyskorzi zaczōn propagować swoja metoda kuryrowanio, kero polygała na polywaniu zimnōm wodōm, zimnych ôkładach, atp. Do tygo zalecoł szpacyry po gōrach. Niimo co na poczōntku brali go za czechmana, we 1838 dostoł pozwolyniy na ôdymkniyńciy uzdrowiska we Gräfenbergu. Niyskorzi tyż we inkszych sanatoryjach wkludzano jygo metoda. Priessnitz je poważany za wynalozca brauzy. We polskij godce je uōna mianowano ôd jygo drugigo miana "prysznic". Feljetōn Ecika ô Priessnitzu (we polskij godce)